Berta Prats

La Berta té 17 anys, és una noia extravertida, amb una actitud fatxenda, i amb una imperiosa necessitat de cridar l'atenció. Sovint se sent sola, però es fa la forta. Pot caure malament si no la coneixes bé. És mala estudiant, i no li agraden les classes. De fet, se les passa dibuixant la seva taula, que sembla que és l'única cosa que l'omple. És una noia intel·ligent i atrevida, incompresa. Li falta l'amor familiar, que tan important és per una noia, i potser per això busca un noi que la consoli. És una adolescent perduda, que busca el seu camí i no el troba, per això esgrimeix el cinisme com a arma per defensar-se del món. Li agrada passar-s'ho bé, les festes i oblidar-se dels seus problemes. Com tots els adolescents, busca el seu lloc en el món.

Al nou curs, la Berta passa una època d'inseguretats. Per a ella serà molt important com la veuen els altres.

En la tercera i última temporada un incident impactant farà que recuperi la relació amb la seva mare.

## Biografia

### Primera Temporada

**Els Peripatètics**

La Berta està en una relació amb en Pol, pel que es passen el dia junts. La Berta al·lucina amb la manera de fer classe de Merlí, fins i tot diu que segurament hagi esnifat alguna cosa abans d'entrar a classe.

**Plató**

La Berta molt emocionada intenta convèncer al Pol per fer plans junts quan ell li diu que vol tallar. Enfadada amb el Pol li diu que té un retràs com a venjança. Llavors li explica a la Tània el que ha fet, i ella li diu que li hauria d'explicar al Pol però es nega a fer-ho. Llavors li fa jurar a la Tània que no ho explicarà a ningú.

Al dia següent el Pol li demana que es faci una prova per sortir de dubtes però ella s'hi nega. Durant la classe la Berta veu que el Joan té escrit un poema i ho diu a tothom perquè el llegeixi, fet que no agrada ni al Joan ni al Pol. El Pol la ve a veure a la perruqueria de la seva mare per tallar amb ella ja que en Bruno li ha explicat la veritat, llavors ella li diu que ell també l'ha enganyat a ella fent-li creure que estava enamorat d'ella. Acte seguit li diu a la Tània que no li digui res ja que està molt enfadada amb ella per explicar el seu secret.

Durant la setmana següent la Tània intenta disculpar-se amb ella però ella segueix enfadada, fins que finalment la perdona.

**Maquiavel**

     La Berta s'avorreix molt durant les classes del Merlí ja que no li agraden gens ni les classes ni ell.

**Aristòtil**

Amb la resta de companys comenten que el Merlí ha robat l’examen i que el Bruno i el Pol tenen les preguntes. Quan el Bruno arriba ella li diu que podria haver compartit les preguntes, ell ho nega però li diu que el Pol els hi ha explicat.

**Sòcrates**

     Durant la classe el Merlí els hi diu als alumnes que no deixin que els hi imposin la manera de pensar, però ella diu que dient això el Merlí els hi està imposant les seves idees i que no vol pensar. La Berta anima a la Tània a que es llenci amb el Marc ja que sap que n'està enamorada. La Berta li diu a la Tània que està molt guapa, felicita a la Mònica i li demana que li talli el cabell a ella també. Desprès de classe ella es comença a embolicar amb el Marc, sense saber que la Tània els ha descobert. Llavors s’intenta disculpar, però la Tània massa enfadada li diu que no vol saber res d’ella.

**Schopenhauer**

     Durant la classe del Merlí, la Berta està sense fer cas a la classe del Merlí, fins que s’aixeca i marxa de classe. Se’n va a fora a fumar i distreta creua sense mirar, sense veure que una moto estava passant. Surt il•lesa però espantada. Arriba l’Eugeni, que havia vist l’escena, i la acompanya cap a dins. El Merlí intenta parlar amb ella, però la Berta marxa sense ganes d’escoltar al seu professor. La Berta li explica a la Tània i la Mònica el que ha passat, però la Tània, encara enfadada, marxa sense dir-li res. La Berta, des de la distància, veu als seus amics que marxen junts de l’Institut, però no li diuen res. La Berta, sola a casa, es posa una bena al canell per cridar l’atenció dels seus companys.

I aconsegueix exactament el que volia, el Marc li pregunta per la bena, i ella li diu que va ser el seu pare que li va fer mal. Li demana que no ho expliqui a ningú, però el Marc no compleix la seva promesa. Desprès de classe, la Tània li dóna ànims pel que li ha passat, i li demana al Marc que vingui a casa seva aquesta tarda. I a casa els dos s’emboliquen. Més tard, la seva mare la renya pel que va fer, ja que el Toni l’ha trucat per dir-li. També li treu en cara els èxits de la seva germana, fet que no li fa gràcia a la Berta. Quan el Merlí li diu que parlarà amb el Toni del que li ha passat amb el seu pare, es veu obligada a explicar la veritat i es posa a plorar davant el Merlí. La Berta arriba tard a classe de filosofia, però a diferència de la última vegada la Berta reflexiona sobre les qüestions del Merlí.

**Foucault**

     Abans de classe, tant el Marc com la Tània li pregunten si es troba millor, i els hi diu que si, que fins i tot el seu pare li ha demanat perdó plorant. Quan tothom riu del pírcing del Joan, ella surt en la seva defensa.

**Guy Debord**

     Al CosmoCaixa, la Berta fa cara de no passar-s’ho bé, ja que no li agraden els museus. A classe, segueix al Gerard i la Tània, despullant-se per solidaritzar-se amb la Mònica.

**Epicur**

     La Berta, com el Pol esta preocupada perquè no tenen cap lloc on fer la festa, fins que la Mònica els hi deixa casa seva. A la festa la Berta proposa una pregunta pel Jo Mai Mai: qui ha follat mai al lavabo. Tant ella i el Pol beuen junts. Llavors torna a beure quan pregunten que qui s’ha enamorat mai d’algú de la taula, pensant en el Pol.

**Els Escèptics**

     La Berta li ensenya a la Tània que ha aconseguit falsificar la firma de la seva mare en un justificant per poder saltar-se classes amb l'excusa de tenir que anar al metge. I així ho fa al dia següent , però ningú li diu res, creient que el justificant és real.

**Els Sofistes**

     Comença la primera hora del dia i per sorpresa del Bruno, la Berta es presenta a classe reclamant el seu lloc, ja que normalment no ve mai a la primera hora, pel que el Bruno ha de tornar al seu lloc de sempre. L'Eugeni arriba a la classe dels Peripatètics, però per sorpresa seva, es troba un paquet amb una caca a dins. El Toni i el Merlí es presenten a la classe per esbrinar qui ha sigut el responsable, però com que ningú reivindica l'acte el Toni decideix castigar-los a tots fent-los venir a netejar el pati, i que cada dia desprès de classe s'hauran de quedar a escombrar. La Berta i la Laura planegen anar de compres a l'hora del pati, fins que arriba l'Elsa enfadada perquè ha descobert que la Berta ha falsificat la seva firma. El Pol la intenta calmar fins que se l'emporta el Toni. Llavors el Pol i la Berta comenten que els dos volen deixar d'estudiar. El Pol li proposa a la Berta intentar estudiar de veritat, però la Berta li diu que sempre acaben embolicant-se quan ho intenten. Netejant el pati, el Pol li proposa a la Berta quedar per estudiar junts, i ella li diu que si, però que han d'estudiar de veritat. Però quan arriba el moment no es posen a estudiar i s'acaben embolicant. L'Elsa parla amb la Berta, i ensenyant-li un retrat que suposadament ha dibuixat ella i li pregunta perquè no està estudiant el batxillerat artístic si és el que li agrada. Li diu que faci un esforç per acabar el curs i que l'any que ve es canviï. Per acabar, i sorprenent a la Berta, la seva mare li demana perdó per com es va comportar a l'Institut. A l'entrada de l'Institut, la Berta li demana al Merlí perquè l'ha ajudat, ja que sap que ha sigut ell qui ha parlat amb la seva mare. El Merlí li diu que la seva mare valora el talent i que ella dibuixa molt bé, però la Berta li diu que ella no va fer aquell retrat. El Merlí li diu que ha vist els seus dibuixos i que si li agrada dibuixar podria derivar-se a belles arts i li demana que no li faci cas a la seva mare quan li digui que és menys llesta que la seva germana. També la felicita per enviar-li el regal a l'Eugeni, que ha sabut que era ella perquè quasi mai parla i aquell dia va ser la primera en queixar-se.

**Hume**

     A la Berta li fan gràcia els comentaris del Bruno, quan a l'hora del pati, explica com li ha anat amb la Glòria després de que aquesta l'enxampés rient del seu marit.

**Nietzsche**

     El Merlí parla de la mort als Peripatètics. Veient que els alumnes segueixen enfonsats els hi proposa anar a veure a la Glòria al tanatori a l'hora del pati. Un cop al tanatori, els Peripatètics mostren el seus respectes a la Glòria. Els Peripatètics estan tristos perquè el Merlí abandonarà l'Institut i discuteixen què poden fer per ajudar. Finalment l'Oliver els hi diu que té una idea. Arriba la nit i els Peripatètics es presenten a l'Institut i salten la tanca per entrar a dins. Treuen els esprais i comencen a pintar una paret. El Toni i l'Eugeni entren a la classe dels Peripatètics demanant explicacions sobre la pintada. L'Oliver reconeix que ell va saltar la tanca i un a un tots els Peripatètics el segueixen, confessant orgullosos els actes. Però no només això, sinó que els alumnes els hi expliquen totes les coses bones que ha aconseguit aquest any el Merlí. El Merlí truca a l'Iván perquè suposadament ja hauria de ser a l'Institut. L'Iván li diu que no vol anar-hi, quan els Peripatètics, també en la trucada li diuen que vingui i finalment el Merlí li diu que vingui, que celebraran la seva tornada i que l'any que ve tornarà a donar-los classe. Els alumnes celebren la notícia del Merlí i l'Iván s'arma de valor i torna a classe.

### Segona Temporada

**Els Presocràtics**

     Comença el nou curs per als Peripatètics al Guimerà. Tots es preparen pel primer dia, tornar a classe, retrobar-se amb els seus companys. La Berta es troba amb la Tània abans d'anar a classe. Tots esperen a les portes l'arribada del Merlí i li donen la benvinguda per la porta gran a un nou curs. Les noies es queden revolucionades amb les experiències de l'Oksana, la nova Peripatètica. Desprès deixa anar que la Mònica està sortint amb el Joan, fent veure que tothom ho sap, i totes es sorprenen. Comencen a discutir sobre com s'ho prendrà el Gerard quan ho descobreixi. El Millán entra a classe i els alumnes es queden una mica perplexos al veure al seu nou professor, sobretot la Berta.

**Thomas Hobbes**

     El Merlí porta als Peripatètics al pati parlant de la falta de recursos a l'Ensenyament. El Merlí pinta un grafiti amb el nom de Thomas Hobbes per explicar-los aquest filòsof. Abans de començar la classe, la Berta fa un comentari sobre l'Iván que no li fa cap gràcia i marxa enfadat insultant-la també. La Coralina arriba a classe i des de el primer moment els hi deixa clar que és una dona amb caràcter. La Coralina se'n riu de la Berta un parell de cops, dient-li Roberta i deixant-la en evidència davant dels seus companys, per no saber dir quan va acabar la Guerra Civil Espanyola. Els Peripatètics comenten la classe de la Coralina dient que és mala persona per riure de la Berta. La Berta i l'Oksana li fan bromes a la Mònica pel regal del Joan, dient-li que acabaran com un matrimoni avorrit. Durant la classe del Merlí el Joan i la Mònica s'envien petons, sota la burla de la Berta.

**Els Estoics**

     La Coralina arriba a classe, i al veure que la Berta va amb una samarreta d'escot ample li crida l'atenció pel seu vestuari. Això provoca que l'Iván i els demès nois riguin dels comentaris i l'Oliver i algunes noies s'indignin del que està dient la Coralina. Les noies intenten animar a la Berta pels comentaris de la Coralina, ja que ella està començant a tenir complexes amb el seu cos. La Berta va a veure a la Coralina, ara amb una samarreta, fet que rep la seva aprovació, però la Berta li diu que no ho ha fet perquè ella li hagi dit. La Coralina li diu que li va saber molt greu que anés vestida així perquè li diu que creu que els hi està posant massa fàcil als nois. La Berta li diu que no li pot dir aquestes coses, però la Coralina li diu que ho està fent pel seu bé. El Millán es troba a la Berta en la parada del bus i li diu que és molt bona alumne. La Berta li diu que li agradaria que tots els professors fossin com ell. Seguint els consells del Merlí, la Berta posa els peus en remull mentre escolta Les Quatre Estacions de Vivaldi.

**Kant**

     La Coralina continua a classe anomenant a la Berta per Roberta, sabent que no li agrada, però ella és incapaç de dir-li res. El Pol i la Berta estan parlant, quan veuen passar al Bruno. Al veure al Bruno, parlen del tema de la Coralina. El Pol li pregunta perquè no li diu res, i ella li confessa que no pot. La Berta li pregunta per la feina al bar, i el Pol li diu que la mare de l'Iván està molt bona. El Pol s'acosta a la Berta, però aquesta li diu que és millor si no passa res entre ells, i llavors li pregunta si creu que és una noia fàcil.

**Hipàrquia**

     Els alumnes estan dispers pel centre comercial, quan les noies s'adonen que estan soles, sense els nois. La Tània proposa fer una festa només de noies, i a totes els hi encanta la idea. La Berta va a parlar amb l'Uri, però quan l'Uri intenta fer-li un petó, la Berta la aparta i marxa enfadada. Li explica a la Tània que està cansada de que els nois es pensin que és una noia fàcil, que potser la Coralina tenia raó dient-li que anava provocant. La Tània li diu que l'enveja, ja que a ella els nois no li van al darrere, i que si la Coralina li torna a dir res, que l'engegui a la merda. Durant la classe d'Història, la Coralina continua anomenant a la Berta per Roberta, però quan la Berta torna a quedar-se callada, la Tània intervé. Li diu a la Coralina que la cridi pel seu nom. La Coralina fa fora de classe a la Tània, i li diu a la Berta que parlarà demà amb ella al seu despatx. Les noies li diuen a la Berta que li digui a la Coralina el que pensa. Les noies estan en plena festa, quan l'Oksana imita a la Coralina. Les noies li pregunten a la Berta què li ha passat, ja que abans era més rebel. En un moment, l'Oksana es fa un petó amb la Berta. Desprès les dos diuen que no han sentit res, que ho han fet perquè volien i ja. La Coralina finalment ha portat a la Berta al seu despatx. La Coralina li diu que li sap greu que no es sàpiga comunicar amb ella per dir-li que no vol que li digui Roberta, i que no hauria d'haver sigut la Tània qui ho fes. La Berta li diu que és així, que el seu nom és Berta. També li diu, que el què li va dir sobre els nois també és mentida, quan la Coralina diu que la va mal interpretar, ja que no és el que volia dir. La Berta acaba embolicant-se amb l'Uri a casa seva.

**Montaigne**

     Els Peripatètics comenten el què ha fet el Pau. En aquest moment arriba el Gerard presumint del nou jersei caríssim que s'ha comprat. Al Pol li molesta que vagi presumint de tenir diners, i així li diu. El Gerard comenta que el Pol va amb la mateixa roba des de fa anys, i el Pol s'encén i va a per ell, però els Peripatètics aconsegueixen separar-los.

**Judith Butler**

     El Merlí entra a classe i desprès d’anunciar l’arribada de la Quima, els hi explica Judith Butler i la teoria queer als alumnes. Acabada la classe, el Merlí fa esperar a la Quima fora abans d’entrar amb els Peripatètics per preparar la situació, tot i que la Quima s’hi nega. Acabada l’explicació, el Merlí fa passar a la Quima que comença la classe reivindicant que és una dona i que no li feia falta la introducció del Merlí. El Merlí continua amb la lliçó de Judith Butler, i el debat acaba derivant en la situació de la Quima. I quan descobreixen que la Coralina ha fet tornar abans a l’Elisenda, els alumnes s’organitzen per fer alguna cosa. El Merlí els hi proposa que els nois vinguin vestits de dona i les noies d’home i jugar un partit de futbol. Tots els alumnes accepten un cop el Pol diu que si. Les noies s’estan vestint juntes i estan comentant com han d’actuar. El Pol arriba ja que la Berta li ha de deixar vestuari i es queden sols. El Pol li pinta un bigoti a la Berta i els dos comencen a jugar i s’acaben embolicant. Els alumnes van arribant i els professors tot seguit, però la Coralina en veure l’espectacle marxa. En el partit han fet una falta i el Merlí pita penal. Els alumnes discuteixen sobre qui ha de xutar el penal, fins que la Quima diu que el vol xutar ella, i marca un gol davant la mirada de tot l’Institut.

**Freud**

     El Millán dona classe als Peripatètics, però per primer cop, es queda en blanc i repeteix la mateixa pregunta als nois, al no recordar que ja l’havia formulat i l’havien respost. La Berta es preocupa i li pregunta a la Glòria si en sap res, però ella la deixa tranquil·la dient-li que no té res. Les noies són a la bolera, però la Mònica no deixa de rebre missatges del Joan dient-li que vol venir. La Mònica ho explica a les noies, que li deixen clar que té dret a fer plans sense ell. El Millán renya a la Berta per parlar d’ell amb la Glòria. La Berta li explica que només volia saber si li passava res, i el Millán li deixa clar que està perfecte i que no és problema seu. La Glòria finalment li explica a la Berta, el que li passa al Millán i les dos estan d’acord que no pot seguir així.

**Descartes**

     Durant la classe d’Història, l’Iván deixa anar l’aranya mentre la Coralina està explicant una lliçó. L’aranya acaba sota la cadira de la Berta, que al veure-la s’espanta, i amb ella la Tània també, mentre els tres nois no paren de riure. Finalment la Coralina mata l’aranya llençant-li un llibre a sobre. La Coralina porta al seu despatx als 5 implicats en el caos i al Merlí, i decideix castigar als 5 alumnes. Les noies es defensen dient que no han fet res, però la Coralina decideix castigar-les igualment. El seu càstig és quedar-se a l’Institut aquesta tarda. Els alumnes comencen el seu càstig a l’aula, quan el Merlí els hi agafa els mòbils, i els hi dona un encàrrec, reflexionar sobre perquè les coses existeixen en comptes de no existir. Els alumnes comencen a reflexionar sobre la pregunta del Merlí, però no tots. La Berta no vol posar-se a pensar i li pregunta a l’Iván per la seva cicatriu. Això molesta a l’Iván, però el Pol surt en la seva defensa. Els alumnes gaudeixen del monòleg que el Marc havia preparat per la seva classe de teatre a la que ha hagut de faltar pel càstig, i tots es queden al·lucinant del seu talent. Acte seguit el Marc els hi proposa sortir de l’aula per divertir-se una estona i acaben ballant sota la pluja. Els alumnes han encès espelmes i s’han assegut a terra. La Berta explica que no li ha dit res a la seva mare del càstig. El Marc li pregunta pel seu pare, i la Berta li explica que es va inventar que el curs passat li fes mal. Els hi diu que ho va fer perquè es sentia molt sola. Els alumnes han tornat a la pregunta del Merlí. El Pol ha tingut una idea i els hi demana ajuda als companys. El Millán es troba als alumnes buidant la classe i al trobar-se a la Berta, li explica que deixa l’Institut, i li dona les gràcies. Els alumnes han buidat la classe intentant recrear el no res, quan arriba el Merlí i els hi pregunta a quina conclusió han arribat i tots arriben a la seva pròpia conclusió, i al veure’ls debatre, el Merlí es sent molt orgullós dels seus alumnes.

**Engels**

     El Merlí explica Engels als alumnes, citant algunes de les seves frases, quan l’Iván li fa una broma a l’Oksana. La Berta surt en la seva defensa, al que l’Iván respon insultant la Berta al que el Merlí ha de posar pau entre els dos. La Berta més tard li torna l’insult a l’Iván. El caos arriba a tal punt que el Merlí es veu obligat a fer fora de classe a la Berta i a l’Iván, que de camí a la sala de professors es troben a la Coralina. La Mònica i la Berta parlen del treball i acaben comentant com s’està portant el Joan. La Berta li diu que no sap com comportar-se, però li aconsella escoltar el que li hagi de dir, així pot passar pàgina.

**Zizek**

     El Joan intenta parlar amb la Mònica, però tant la Berta com ella li diuen que no vol parlar amb ella. La Tània li explica a la Berta el què va passar amb el Pol, i li diu que es tornarà a disculpar amb ell. La Berta però, li diu que no pot fer això amb el Pol, sinó que ha d’actuar com si no hagués passat.

**El Taoisme**

     La Berta avança pel passadís i es creua a l’Iván, que li vol dir alguna cosa, però la Berta passa de llarg sense veure’l. Mentre està a la parada del bus esperant, l’Iván passa de llarg i la saluda, fet que la deixa sorpresa venint de l’Iván.

**Boeci**

     El Merlí, durant la classe, acaba parlant de les idees que ha tingut durant el temps amb els alumnes, i la Tània li demana alguna idea nova per fer alguna festa aquesta nit, quan el Merlí els hi diu que es tanquin a l’Institut per fer una festa. Desprès de classe, els alumnes comencen a pensar en el que ha dit el Merlí i acaben decidint amagar-se i quan el conserge plegui, robar-li les claus i muntar la festa. Comença la classe de la Coralina, però l’Iván no troba el seu mòbil. L’Oliver decideix trucar i el mòbil sona dins la motxilla de la Berta. Ella ho nega rotundament i l’Iván la intenta defensar, però la Coralina la fa fora de classe i diu que l’expulsarà una setmana. Els Peripatètics aprofiten que el conserge ha plegat, i fan colar al Gerard per la finestreta per robar les claus, quan un dels homes de la neteja apareix i s’amaguen corrents. L’Iván i la Berta acaben al magatzem. La Berta mentrestant ha dibuixat el seu nom a la paret, i l’Iván i la Berta estan fent servir una pissarra per parlar. La Berta li dona les gràcies per defensar-la. Els dos senten un soroll i s’amaguen. Ha arribat el Pol, que pregunta pels altres. El Pol està trist, i la Berta intenta consolar-lo, però quan veu que a l’Iván l’està molestant, la frena.  El Pol li explica a la Berta que el seu germà ha demanat un crèdit. L’Iván intenta parlar amb ella durant la festa i li diu que li agradaria deixar de picar-se sempre amb ella i passar a ser amics. Les noies han acabat al lavabo de les noies, i el Gerard les segueix per continuar lligant amb la Tània. La Berta el fa fora, i la Tània li pregunta a la Mònica pel Gerard. Ella li diu que no en vol saber res, quan la Berta se n’adona que el lavabo està inundat, però acaben desistint quan veuen que està la porta tancada per dins. El Pol agafa a la Berta i li explica el que va passar amb la mare de l’Iván i les condicions amb les que el va perdonar. El Pol però intenta fer-li un petó, quan l’Iván enfadat l’aparta. La Berta i la Mònica acaben també al lavabo, i li està explicant el que li ha dit el Pol rient. Arriba el matí, i els Peripatètics dormen, la Berta acaba al lavabo, on finalment obra la porta i s’hi troba el cos sense vida de la Coralina. Els Peripatètics són a classe, bastant tocats pels fets, quan l’Eugeni i el Merlí arriben i els hi expliquen que la Coralina efectivament és morta, i que avui no hi hauran classes, però que ells es quedaran castigats a netejar tot. L’Eugeni marxa i el Merlí s’acomiada dels seus alumnes fins passat Nadal. Durant les vacances de Nadal, la Berta queda amb la Mònica per intercanviant-se regals.

### Tercera Temporada

**Walter Benjamin**

     Quan la Berta coneix al Merlí, li pregunta quants cursos ha repetit, pensant que és un dels nous alumnes. Abans de classe, la Berta li compra uns apunts al Joan, queixant-se del preu. Durant la classe del Merlí, ella explica que la Silvana es molt bona professora. Durant la classe de la Silvana, la Berta explica que no li agrada la història, però que potser ha sigut pels professors que ha tingut.

**Adam Smith**

     La Berta fa de capitana d’un dels equips del concurs d’Història de la Silvana. Més tard, quan els Peripatètics comenten el concurs de la Silvana, ella diu que el Merlí s’està quedant antiquat al costat de la nova professora i diu que a ella li agrada molt. També diu que pel Merlí creu que li espera una vida de merda.

**Albert Camus**

     La Berta i la Tània van juntes a l’Institut. La Berta li explica que li agradaria tenir millor relació amb la seva mare. Llavors les dos es troben a l’Iván, fet que no li fa molta gràcia a la Berta, que els hi proposa una ruta alternativa per arribar més aviat. El grup arriba a un carrer on la Berta descobreix que hi ha un home penjat d’una brana. Els alumnes s’espanten pensant el pitjor i finalement, veuen com l’home es tira del balcó al buit. A l’Institut, la Silvana truca a la seva mare perquè la vingui a buscar. I quan la Tània marxa a classe, es queda sola amb l’Iván, i quan aquest intenta acostar-se, la seva mare arriba i marxa sense dir res. L’Iván la va a veure a casa per saber com està, però ella li tira en cara que fos culpa seva que es trobessin al home ja que va ser ell qui va proposar la ruta. Els dos acaben discutint i l’Iván marxa. A la nit, mentre la Berta s’havia adormit, la seva mare entra a la seva habitació i desperta a la Berta. La Berta li diu que té por de no poder aconseguir els seus somnis, i quan descobreix que a la seva mare no ha aconseguit el que ella voldria, la ànima a seguir els seus somnis, però li diu que tenir-la a ella i a la seva germana ja és suficient per ella. Més tard, es troba amb la Tània i l’Iván al lloc de l’accident on deixen una flor blanca en un memorial que li han dedicat, en senyal de dol.

**Karl Marx**

     L’Iván s’intenta apropar a la Berta durant la festa, i li pregunta si l’està intentant evitar. Ella li assegura que no, però es mostra incòmode parlant sola amb l’Iván i marxa. La festa acaba en una baralla entre els Peripatètics i un grup de joves que reclamen el seu sofà fins que arriba la policia i els Peripatètics marxen.

**Hannah Arendt**

La Berta es sorpren quan el Gerard no li deixa els deures a la Mònica i li pregunta si ja no n’està enamorat. Llavors comenta als Peripatètics que el Merlí hauria de posar-li més facilitats a la Oksana per estar amb el nen.

**Kierkegaard**

     El Merlí i l’Eugeni expliquen als Peripatètics que el Gerard ha patit un brot psicòtic induït pel cannabis i que està ingressat a l’hospital. Mentre els Peripatètics esperen al vestíbul a alguna notícia del Gerard, la Berta renya al Joan del que ha passat i diu que n’és el responsable. Llavors el Marc reb una trucada de la seva mare dient que el Gerard rebrà l’alta a la nit. Els alumnes s’alegren de la notícia, però la Berta segueix dient que el Gerard ha tingut un brot psicòtic i que no està tot bé.

**Thoreau**

     La Berta es queixa a la resta dels companys que no ha tingut temps d’estudiar per l’exàmen del Merlí, i es sorprèn quan el Joan diu que encara no ha anat a veure al Gerard. La Silvana els hi proposa que no es presentin al examen si tan injust el troben. Ella i l’Iván són els principals promotors del boicot a l’exàmen del Merlí, i fan que tota la classe vagi al patí per no fer-lo. El Merlí arriba al pati i es troba als alumnes que li diuen que no faran l’examen. El Merlí els hi diu als alumnes que faran l’examen en tres dies, però que hi entraran 2 filòsofs en comptes d’un.

**Plotí**

     L’Enric està tocant el violí per la Berta i l’Iván, que li diuen que toca molt bé, quan arriba el Merlí i comença la classe parlant de la bellesa i Plotí. L’Iván li ofereix els seus apunts a la Berta, però aquesta li diu que no li fan falta, i l’intenta evitar. Quan l’Iván marxa, la Mònica li pregunta a la seva amiga per l’Iván, i li diu que no vol res amb ell i que cada dia està més pesat. La Berta li pregunta a la Tània què ha passat amb el Pol i aquesta la convida a casa per parlar. L’Iván es troba a la Berta al carrer i se li acosta per parlar amb ella. L’Iván la convida a casa a dinar, però la Berta continua rebutjant-lo. L’Iván li explica que ja sap que ella no vol res amb ell, però que com que han estat molt bé últimament, potser alguna cosa havia canviat, al que la Berta enfadada, li pregunta que si ja sabia quina seria la seva resposta, perquè ha seguit insistint i posant-la en una situació compromesa. La Berta li explica el que ha passat amb l’Iván a la Tània. La Berta li explica que li sap greu que no li agradi, perquè l’Iván és el primer noi que es fixa amb ella per alguna altre cosa que per el seu cos. La Tània li explica que el Pol s’havia rigut d’ella, però que n’està enamorada. La Berta decideix anar a veure a l’Iván a casa seva per demanar-li perdó per com l’ha tractat, i que li agrada que siguin amics. L’Iván li diu que no vol ser amic seu, perquè necessita apartar-se d’ella per oblidar-la.

**Zygmunt Bauman**

     El Guimerà està fent tota mena de preparatius, ja que un tribunal vindrà a avaluar el centre per decidir si rebran una beca de 10.000€ per fer reformes. Els Peripatètics estaran amb la Silvana penjant cartells propagandístics sobre la guerra civil. Però quan el tribunal arriba a classe, la Silvana desapareix i reben sols a l’Eugeni amb el tribunal.

**Heidegger**

     El Merlí els hi explica als alumnes que el Joan no vindrà a classe ja que el seu pare s’està morint, i continua amb la classe explicant la mort i Heidegger. Els alumnes es queden bastant afligits al saber la notícia. El dia de l’enterro, tots els Peripatètics es presenten a l’Església per mostrar el seu suport al Joan.

**Hegel**

     La Berta i la Tània estan repassant el què ha passat avui a classe amb el Pol, quan la Berta li pregunta si en segueix enamorada. La Tània li explica que no, que ja se li ha passat. La Tània li pregunta com podia sortir amb ell, al que la Berta comença a explicar-li la seva vida sexual amb el Pol, fet que incomoda a la Tània que canvia ràpida de tema.

**Sant Agustí**

     El Bruno està explicant a tots els seus companys que ha tornat per quedar-se i que anirà de colònies amb ells. Tots s’alegren de la seva tornada però han d’anar marxant ja que tenen classe. Els Peripatètics estan parlant de les colònies a la classe de la Silvana. La Berta li pregunta quins professors vindran, i la Silvana els hi pregunta qui volen que vingui. És llavors quan ells li diuen que la volen allí que els hi diu que vindrà. Al dia següent, durant la classe del Merlí, la Berta li pregunta al Merlí qui vindrà a les colònies, si ell o la Silvana, però el Merlí contesta que hi ha més professors a part de ells dos. El Merlí arriba a classe amb la Quima, i el Gabi, i els alumnes els hi diuen als dos que vinguin a les colònies. La Silvana passa pel passadís i veu l’escena on finalment els alumnes li diuen que vingui ell de colònies, i quan el Merlí accepta, els alumnes l’abracen i ho celebren.

## Relacions

### Romantiques

#### Pol Rubio

*Article Principal: Pol i Berta*
     El Pol i la **Berta** van estar sortint fins que el Pol va tallar amb ella quan li va fer creure que estava embarassada. Els dos van tornar a ser amics després, i van acabar embolicant-se de nou, però aquest cop sense arribar a sortir de nou.